**Salacgrīvas novada domes**

**Reģ.Nr.90000059796**

**IEPIRKUMU KOMISIJA**

**Iepirkuma „Būvprojekta izstrāde Bocmaņa laukuma, Krīperu un Kalna ielas pārbūvei Salacgrīvas pilsētā”, id.Nr.SND** **2017/50**

**ieinteresēto pretendentu jautājumi un komisijas sniegtās atbildes, kas jāņem vērā sagatavojot iepirkumam piedāvājumu**

2018.gada 2.janvārī

1. **Tehniskās specifikācijas 10.3.4. p. noteikts - *laukumā rezervēt vietu Bocmaņu laukuma tēlam - “Bocmanim” (skulptūra vai vides objekts)*. Vai ir Bocmaņa tēlam jāparedz tikai vieta vai jāizstrādā tā koncepts?**

1) Atbilde: Būvprojekta ietvaros jāizstrādā “Bocmaņa” koncepts (mets) un jāparedz tam atbilstoša vieta.

1. **Tehniskās specifikācijas 10.3.8.p. noteikts - *Nodrošināt lietusūdens novadīšanu no braucamās daļas*. Vai paredzēts pieslēgties esošai lietus ūdens kanalizācijas sistēmai vai jāparedz jauna lietus ūdeņu attīrīšanas sistēma.**

2) Atbilde: Projektā jāparedz pieslēgšanos esošai lietusūdens novadīšanas sistēmai un vajadzības gadījumā jāparedz tās pārbūve un arī aprīkošana ar nepieciešamo ūdeņu attīrīšanas aprīkojumu (piem., naftas produktu atdalīšanas sist.).

1. **Vai ir pieejamas Tehniskās specifikācijas 10.3.12. minētās „Jahtotāju servisa ēkas” skices.**

3) Atbilde: Iepirkuma dokumentācijai pievienots „Jahtotāju servisa ēkas” būvprojekts minimālā sastāvā.

1. **Vai 3D vizualizācijas jāizstrādā tikai Bocmaņa laukuma labiekārtojumam vai visam projektam.**

4) Atbilde: Vizualizācijās skaidri jāattēlo visa projekta tehniskie risinājumi.

1. **Tehniskās specifikācijas 9. p. prasīts *laukumā paredzēt izvietot daudzfunkcionālu terasi, kas apvienotu tās izmantošanu kā skatu laukumu, terasi kā atpūtas vietu un estrādi*. Kādā detalizācijas pakāpē jāizstrādā estrādes konstrukcijas?**

5) Atbilde: Būvprojektā detalizēti jāizstrādā visas terases pastāvīgās konstrukcijas (t.sk. papildus skatuves balstu konstrukcijas un vēja aizsargbarjeras) un jāsniedz praktiskas idejas (mets) terases izmantošanai vai pārveidošanai par skatuvi. Terasi aprīkot ar elektrības pieslēgvietām pasākumu norisei.